Samtykkeerklæring

Ivareta barnets personopplysninger og sikre at foreldre samtykker til informasjonsutveksling med eksterne instanser

**Ansvar**

* Styrer er ansvarlig for å sikre at korrekt innhenting av samtykke

**Handling**

* Samtykke skal innhentes fra den eller de med foreldreansvar, dersom barnehagen har behov for å samhandle med andre hjelpeinstanser som for eksempel PP-tjenesten
* Et samtykke må inneholde hvem barnehagen vil gi opplysninger til, hva barnehagen vil gi opplysninger om f.eks. tilpasningsvansker, dårlig finmotorikk, og hvorfor. f.eks. ”vi mangler kompetanse og ønsker å få inn fagfolk”
* Temaet i samtykkeerklæringen avgrenses slik at det kommer godt frem hva barnehagen ønsker. Nytt samtykke innhentes dersom barnet har flere problemer og det vil bli nødvendig å skaffe ny kompetanse. Dette gjør det enklere for foreldre å samtykke
* Det kommer tydelig frem at samtykket er frivillig
* Ved manglende samtykke etter gjentatte forsøk på å få dette fra den eller de med foreldreansvar, må barnehagen forklare konsekvensen av og ikke gi samtykke. Barnehagen må så vurdere i hvert enkelt tilfelle om det å nekte barnet hjelp, er omsorgssvikt som vil utløse barnehagens meldeplikt til barnevernet
* Barnehagen innhenter skriftlig samtykke fra foreldre før utlevering av adresselister, fotografering og filming i barnehagen

**Om samtykkeerklæring**

En samtykkeerklæring skal innhentes av foreldrene dersom barnehagen er nødt til å samarbeide med eksterne instanser. Det er viktig å avgrense samtykket ved at man utdyper hvilken problemstilling barnehagen ønsker å drøfte og samarbeide om.

Det skal også innhentes skriftlig samtykke ved bilde- og videobruk i barnehagen.